Δημοσθένης Λιακόπουλος

Ο Δημοσθένης Λιακόπουλος (γεν. 15 Ιανουαρίου 1956) είναι Έλληνας συνωμοσιολόγος, συγγραφέας και εκδότης, που έχει γίνει ευρέως γνωστός από τηλεοπτικές εκπομπές στις οποίες διαφημίζει βιβλία του εκδοτικού του οίκου. Θεωρείται προσκείμενος στον χώρο της ακροδεξιάς, κι έχει συγκριθεί με τους πολιτικούς Κυριάκο Βελόπουλο και Άδωνι Γεωργιάδη, κυρίως ως προς την τηλεοπτική παρουσία του σε σταθμούς όπως το Τηλεάστυ.Ο Λιακόπουλος κατέχει επίσης τους δημοσιογραφικούς ιστότοπους EL και Prison Planet, οι οποίοι έχουν κατά καιρούς φιλοξενήσει απόψεις προσκείμενες σε μέσα που διαχειρίζεται ο Άλεξ Τζόουνς.

 Ο Λιακόπουλος σε κάποια έργα του συνθέτει στοιχεία από τον Ελληνισμό, τον Χριστιανισμό και την Ορθοδοξία, αποδίδοντας στους Έλληνες σημαντική θέση στην εξέλιξη της ανθρώπινης Ιστορίας. Σε κάποια άλλα αναφέρεται στην εναλλακτική παγκόσμια ιστορία. Στον κύριο όγκο των βιβλίων του ωστόσο, αναφέρεται στη λεγόμενη νέα τάξη πραγμάτων. Λόγω του έργου του έχει δεχτεί κατά καιρούς αρνητικές κριτικές, στις οποίες έχει απαντήσει. Για εκπομπή του που είχε προβληθεί στις 29 Απριλίου του 2008, επικρίθηκε τον Μάρτιο του 2009 από το ΕΣΡ για προβολή φανταστικών γεγονότων ως αληθινών και δραµατοποιηµένη αναπαράσταση ανύπαρκτων ή υπαρκτών γεγονότων, που προκαλούσε σύγχυση στο κοινό, με αποτέλεσμα την επιβολή χρηματικού προστίμου στον τηλεοπτικό σταθμό που τη μετέδωσε. Το κανάλι προσέφυγε στο Συμβούλιο της Επικρατείας κατά αυτής της απόφασης, το οποίο αποφάνθηκε με την απόφαση 477/2013. Ο Λιακόπουλος στην εισαγωγή ορισμένων τόμων του Γιατί και πως ζουν ανάμεσά μας αναφέρεται σε αυτό ως «μυθιστόρημα αχαλίνωτης πραγματικότητας». Σε κάποια ο χαρακτηρισμός υπάρχει στο οπισθόφυλλο. Σε έργα του, όπως ένα βίντεο στο οποίο εξηγεί την θεωρία της Κοίλης Γης, αυτοαποκαλείται ως «φυσικός». Ο ίδιος και τα βιβλία που έχει κυκλοφορήσει, έχουν σατιριστεί από τον Γιώργο Μητσικώστα και την εκπομπή Ράδιο Αρβύλα. Ο Λιακόπουλος απασχόλησε την ελληνική διαδικτυακή κοινότητα των ιστολογίων, αλλά και τα ΜΜΕ –εγχώρια κυρίως, αλλά και διεθνή– μετά τη μήνυση που υπέβαλε κατά αγνώστων, για την εμφάνιση δυσφημιστικού υλικού για τον ίδιο σε συγκεκριμένο ιστολόγιο. Το καλοκαίρι του 2006 κατατέθηκε η μήνυση η οποία είχε ως αποτέλεσμα να συλληφθεί ο Αντώνης Τσιπρόπουλος, διαχειριστής του συναθροιστή ιστολογίων (blog aggregator) blogme.gr, επειδή το blogme.gr στην κατηγορία "χιούμορ" φιλοξενούσε συνδέσμους, αλλά και τις πρώτες γραμμές των σχολίων που ανέβαιναν στο ιστολόγιο. Η μήνυση γνωστοποιήθηκε κατά τη διάρκεια της διεξαγωγής του Παγκοσμίου Συνεδρίου Ηλεκτρονικής Διακυβέρνησης στην Αθήνα (Οκτώβριος 2006) και αναφέρθηκε στον διεθνή Τύπο. Η υπόθεση κίνησε το ενδιαφέρον των bloggers και του Τύπου καθώς ο Τσιπρόπουλος δεν παρήγαγε το δυσφημιστικό περιεχόμενο αλλά μέρος αυτού εμφανιζόταν αυτόματα στην ιστοσελίδα χωρίς τη δική του επέμβαση. Η εκδίκαση της υπόθεσης αναβλήθηκε τρεις φορές. Για την υπόθεση της συγκεκριμένης μήνυσης υπήρξε κινητοποίηση στο ελληνικό διαδίκτυο με διαδικτυακή συλλογή υπογραφών προς υπεράσπιση του Τσιπρόπουλου, ενώ την πρόθεσή της να καταθέσει για την υπεράσπιση δήλωσε και η Ένωση Ελλήνων Χρηστών Internet. Το 2011, ο Λιακόπουλος παραιτήθηκε από τη δίκη, αλλά αυτή συνέχισε αυτεπάγγελτα, βασιζόμενη στον νόμο περί άσεμνων δημοσιευμάτων. Τελικά, τον Ιανουάριο του 2013, ο Τσιπρόπουλος αθωώθηκε. Τα βιβλία που συνέγραψε ο Δημοσθένης Λιακόπουλος και εκδόθηκαν από τις εκδόσεις Λιακόπουλος-ΕΛ, είναι τα παρακάτω: Ελοχίμ Ελ Νεφελίμ Εναντίον θεών και δαιμόνων Ο κόσμος των ονείρων Η αδελφότης του σκότους Ο κώδικας του σπαθιού Το τελευταίο ηλεκτρόνιο και ο πολέμαρχος του Θεού Η τεχνολογία του κακού Το κουτί της Πανδώρας Στα ίχνη των θεών Με δίκαιο και ατσάλι Νέμεσις Το σιδερένιο Βουνό Ο πλανήτης της σιωπής Το εκρηκτικό μείγμα Η δύναμη του Ενός Ο στρατός που δεν νικήθηκε ποτέ Κ2 Το βουνό της Γνώσης Πριν από Εμάς Οδηγός Επιβίωσης στο Ταξίδι Οι άγνωστες προφητείες του Αγίου Όρους Επιβουλή κατά Ορθοδόξων Trafficking Ζει και βασιλεύει και τον κόσμο κυριεύει Αρμαγεδδών Τα οκτώ τελευταία λεπτά Οι πολεμιστές της ειμαρμένης και τα μυστικά των Δελφών Τα βουνά των θεών Ο πολέμαρχος γαρ εγγύς Οι φρουροί της αγίας λόγχης Αποκάλυψη τώρα Η Επόμενη μέρα, mother company, μητρική εταιρία (Δελφικός Οδηγός Επιβίωσης) Μετά το τέλος της νέας τάξης (Δελφικός Οδηγός Επιβίωσης) Κατά την σύγκρουση γιγάντων (Δελφικός Οδηγός Επιβίωσης) Μετά τα 8 πρώτα λεπτά Η κυανή βίβλος Το τέταρτο σενάριο Δημοσθένους Διάλογοι Πυρ ήλθον βαλείν επί την γην Το βιβλίο των 100 ερωτήσεων και η μυστική πύλη της ζωής (Δελφικός Οδηγός Επιβίωσης) Το ξύλο, η πέτρα και το μαχαίρι σαν εργαλεία επιβίωσης (Δελφικός Οδηγός Επιβίωσης) Τα μυστικά του ατσαλιού (Δελφικός Οδηγός Επιβίωσης) Τα άγνωστα όπλα του Μεγάλου Αλεξάνδρου και τα μυστικά του χαλκού Τα Δύο Πρόσωπα του Κακού Τα Μυστικά της Σελήνης Σιωπηλά Όπλα για ήσυχους πολέμους Απόδραση από τον πλανήτη φυλακή, σύγχρονες μέθοδοι παρακολούθησης και πως να τις αποφύγετε Όταν οι άγγελοι ήρθανε στη γη Η συνωμοσία της σιωπής DRONES: Ρομπότ εναντίον ανθρώπων Το τέλος της κυριαρχίας των ανθρώπων DARPA: Ολική επαναφορά της τεχνολογίας των θεών Οι Πρίγκιπες των ουρανών 25 βήματα πριν από την αλήθεια Το παιχνίδι που λέγεται ζωή Ο άγιος Κοσμάς ο Αιτωλός, η Ελλάδα και ο κόσμος που έρχεται Τζιχάντ και ο Πολέμαρχος του Θεού Ρώσικη ρουλέτα Η Αρχή του τέλους Το Βιβλίο της Λίλιθ Λαμασθού (Δελφικός Οδηγός Επιβίωσης) σε Αστικό και Ημιαστικό Περιβάλλον (Δελφικός Οδηγός Οικιακής) Άμυνας και Ασφάλειας (Δελφικός Οδηγός Επιβίωσης) Η Τέχνη του Πολέμου των Πόλεων Το Μαύρο Βυζάντιο: Το Πανούργο Σχέδιο Το Μαύρο Βυζάντιο: Ματωμένα Χνάρια Το Μαύρο Βυζάντιο: Η Εποχή του Σκότους Το Μαύρο Βυζάντιο: Έγκλημα δίχως τιμωρία Πούτιν και Τραμπ vs Agenda 2030 Matrix Dominion 1 Matrix Matrix Dominion 2 Το Βιβλίο των Μεγάλων Μυστικών Matrix Dominion 3 Η Παγίδα Matrix Dominion 4 Πραγμάτων Έλεγχος ου Βλεπομένων Δελφικός Οδηγός Επιβίωσης Τσέπης (Συμπυκνωμένη εκδοχή του εξάτομου Δελφικού Οδηγού Επιβίωσης) Τα Πρωτόκολλα των Σοφών της Σιών - Η Ανάλυση και η Βήμα προς Βήμα Εφαρμογή τους μέχρι Σήμερα Τα πρωτόκολλα της νέας τάξης (2 τόμοι) Το φως των σοφών της Ελλάδος Αγίου Κοσμά Αιτωλού Προφητείες και Διδαχές Παϊσίου Μοναχού Προφητείες και Διδαχές Ο καιρός γαρ εγγύς 2 Έλληνες μου Εμείς οι πολυμήχανοι Έλληνες Η φλόγα που δεν έσβησε ποτέ Όταν οι άλλοι τρώγανε βελανίδια Οι αξίες και τα ιδανικά του Ελληνισμού Η απομυθοποίηση του δωδεκαθέου Η Τεχνολογία των θεών Χαννεμπού Τα μυστικά του κόκκινου πλανήτη Ο θάνατος του κόκκινου πλανήτη Το ξύπνημα της κόκκινης αρκούδας Απόρρητος φάκελος Τσαμουριά Βιομηχανία υποταγής συνειδήσεων Γη ο πλανήτης των Ελλήνων (6 τόμοι) Ζόμπι Κυβερνήσεις για Ζόμπι Λαούς Πώς θα Βγάλετε Λεφτά Από το Τίποτα - Οδηγός Επιβίωσης στο Σύγχρονο Οικονομικό Περιβάλλον Η δημιουργία του σύμπαντος Από την Ρώμη στο Βυζάντιο Το Βυζάντιο των Ελλήνων Τα τέκνα της Άγαρ Το ένοχο μυστικό - Τα κείμενα του Ναγκ Χαμμάντι (3 τόμοι) Στοκ Άνθρωποι Ενουμά Ελίς Τα Μυστικά της Οργονικής Ενέργειας - Ο Βίλχελμ Ράιχ και τα Μυστικά του Τα Τέλη των Αιώνων και η Προφητευόμενη Παγκόσμια Ιστορία - Αγιορείτικο Χειρόγραφο EL Prison Planet Atervea - ηλεκτρονικό κατάστημα του Δημοσθένη Λιακόπουλου Αρχειοθετήθηκε 2022-07-05 στο Wayback Machine.